ಮಟ್ಕಾ ದಂಧೆ : ಇಬ್ಬರ ಸೆರೆ ಮಂಗಳೂರು: ನಗರದ ಗೂಡ್ಸ್ಶೆಡ್ ಬಂದರು ರಸ್ತೆಯ ಪರಿಸರದಲ್ಲಿ ಮಟ್ಕಾ ದಂಧೆ ನಡೆಸುತ್ತಿದ್ದ ಇಬ್ಬರನ್ನು ಸೋಮವಾರ ಪೂ.೧೧:೪೫ಕ್ಕೆ ಪಾಂಡೇಶ್ವರ ಪೊಲೀಸರು ಬಂಧಿಸಿದ್ದಾರೆ. ಬಂಟ್ವಾಳ ತಾಲೂಕಿನ ಮಣಿ ನಾಲ್ಕೂರು ಗ್ರಾಮದ ಜಗದೀಶ್ ೩೦ ಮತ್ತು ಕೂಡಿಬೈಲು ಮನೆಯ ನಿವಾಸಿ ಜಗದೀಶ್ ಆಚಾಯ ೪೮ ಬಂಧಿತ ಆರೋಪಿಗಳಾಗಿದ್ದಾರೆ. ಜಗದೀಶ್ ಸಾರ್ವಜನಿಕ ಸ್ಥಳದಲ್ಲಿ ಮಟ್ಕಾ ದಂಧೆ ನಡೆಸುತ್ತಿದ್ದಾನೆ ಎಂಬ ಮಾಹಿತಿಯ ಮೇರೆಗೆ ದಾಳಿ ನಡೆಸಿದ್ದು, ಆತನ ನೀಡಿದ ಮಾಹಿತಿಯಂತೆ ಜಗದೀಶ್ ಆಚಾರ್ಯನನ್ನೂ ಬಂಧಿಸಲಾಗಿದೆ. ಅಲ್ಲದೆ ಆರೋಪಿಗಳಿಂದ ಮಟ್ಕಾ ದಂಧೆಗೆ ಬಳಸಿಕೊಂಡಿದ್ದ ೧ ಚೀಟಿ, ೧೧,೭೫೦ ರೂ. ನಗದು, ೧ ಬಾಲ್ಪೆನ್ನು ವಶಪಡಿಸಿಕೊಳ್ಳಲಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ.